ming030890/wiki-yue-high-quality huggingface dataset:
鉛礦坳營地

鉛礦坳營地（英文：Lead Mine Pass Campsite），香港營地之一，專畀露營，喺鉛礦坳，城門林道邊，鉛礦坳段同大城石澗段交界，地處深山。屬城門郊野公園，行政上歸荃灣區。營地屬小型，有營位少過二十。水源取自水喉。歸漁農及自然護理署管。
營地喺馬路邊，不過車要得批准先行到，故此甚少車行。衛奕信徑第七段，到依處為馬路。無幾遠又有麥理浩徑，第七段同第八段，以鉛礦坳分段。鉛礦坳為山坳，四通八達，北落打鐵岃又得，南落城門水塘又得，東落大埔滘火炭又得，西上大帽山又得。
飲食用得燒烤爐、檯、櫈。有污水穴，又有涼亭。有廁所。
金知碩

金知碩，係大韓民國嘅一個男藝人同埋演員。
金知範

金知範，係大韓民國嘅一個男藝人同埋歌手。
金碧辛嘉

金碧辛嘉（英文：Kim Basinger，1953年12月8號—），係美國電影女演員，喺1983年電影《鐵金剛勇奪巡航導彈》做過「邦女郎」，憑住演出1997年電影《幕後嫌疑犯》攞過奧斯卡最佳女配角獎。
金磚五國

（BRICS）係指世界五個主要新興市場，分別有巴西、俄羅斯、印度、中華人民共和國同南非。呢個組合源自金磚四國，2010年四國同南非合作，夾埋變做金磚五國。
金相祐

金相祐，係大韓民國嘅一個男藝人同埋歌手。
金磚四國

（BRIC）係指世界四個主要新興市場，分別有巴西、俄羅斯、印度同中華人民共和國。呢個組合2001年首先由美國高盛首席經濟師Jim O'Neill提出。2010年四國同南非合作，夾埋變做金磚五國。
金知妍

金知妍，係大韓民國嘅一個女藝人同埋歌手。
金石良緣

《金石良緣》（A Journey Called Life）係香港電視廣播有限公司時裝劇集，由馬浚偉、鍾嘉欣、鄭則士、陳法拉、曹永廉、姚子羚、黃嘉樂、盧宛茵主演，監製梁材遠。呢套劇喺2008年3月31號首播，一共20集。
過山車物理

過山車係一種好受歡迎嘅機動遊戲。做法係俾乘客坐喺架列車上面，然後俾架列車沿住條路軌以有返咁上下高嘅速度飛馳－同時座位掕咗安全帶等嘅架生確保乘客嘅安全。噉做目的係想靠高速郁動造成嘅刺激令乘客有興奮嘅感覺，達到娛樂嘅效果。噉即係話過山車本質上實會用到大量嘅郁動，而噉亦都表示，設計過山車嘅過程梗會用到物理學知識，尤其係牛頓力學嘅知識。
過山車物理對遊樂園嘅設計同營運嚟講相當重要：對廿一世紀嘅遊樂園嚟講，過山車呢種機動遊戲係必備嘅咁滯；遊樂園請嘅工程師會用過山車物理計數，作出「如果條路軌噉設計，架車嘅速度最快會係咁多咁多，呢個速度值會唔會高得滯，搞到條路軌頂唔順呢？」呢類嘅思考，而呢啲噉嘅分析係過山車安全考慮嘅必要一環。
除此之外，過山車物理上嘅知識仲有得攞嚟同生理學或者心理學嘅知識結合：生理學同心理學都有研究有關人類情緒嘅問題；而事實係，呢啲領域經已有研究者喺度用 VR 等嘅技術，剖析過山車嘅速度（或者第啲特性）會點影響人嘅心跳率同第啲情緒相關變數；呢啲知識亦都會有助遊樂園嘅工程師評估「設計緊嗰座過山車會令乘客有咩體驗」。

涉及能量
内文：機械能、動能同勢能
睇埋：興奮同心跳率
機械能（）係動能（）同位能（）嘅總和，而動能同位能之間嘅轉化係過山車嘅基本原理之一。
動能（KE，）係指一嚿物體由於郁動（）而帶有嘅能量。喺牛頓力學入面，動能條式係：
，當中
係物體嘅質量（單位係 kg）， 係物體嘅速度（單位係 m/s）。（單位係 J）係個標量－喺牛頓力學分析嘅情況下，質量實會 ， 可以 ，但  實會 ，所以無論動能幾咁細，數值頂櫳都只會去到 0 。
一架以若干速度  行駛緊嘅汽車；佢會帶有若干量嘅 。
位能（PE，）係物體因為喺某啲力場入面嘅位置而有嘅能量。如果一嚿物體存在喺一粒行星嘅重力場入面，受到嗰粒行星嘅重力影響，嚿物體喺空間嘅兩點之間响「因為嗰股重力場而有嘅位能」嘅差異（）可以用以下呢條式計：
係物體嘅質量， 係重力加速度，喺地球表面嗰陣數值大約係 9.8 m/s2，而  係嗰兩點之間嘅高度差異（以 m 計）。 可以 ，因為呢個數值反映嚿物體响兩點之間喺位能上嘅差異。
一架過山車列車去到路軌嘅頂點；架列車帶有嘅  去到最高點。
想像以下噉嘅過程：
家陣架列車喺路軌嘅最頂點唔郁－ 去到最高（，設呢點做 ）－；
然後因為前面條路軌係向下斜嘅，架列車開始向下衝同加速－ 跌， 同  升；
段片由乘客嘅角度睇架列車去到路軌頂點然後向下衝。
架列車去到最低點嗰陣－ 去到最低（，設呢點做 ）， 同  去到最高（）；
然後架列車會沿住路軌行駛若干距離。
喺最理想嗰種情況下，架列車完全唔會有能量喪失，冇咗嘅  會完全變嗮做 ，而架列車將會有能力去到  之後跟隨一條向上斜嘅路軌上返去  嗰個高度。不過現實世界係唔理想嘅，因為架列車同條路軌之間嘅摩擦力以及空氣阻力，架列車帶嘅動能梗會有一部份嘅會散失咗變做熱（詳情可以睇熱力學定律同摩擦力相關嘅內容），所以架列車去到  之後，除非有用條鏈嚟拉架車上斜或者類似嘅裝置向架列車提供能量，架列車唔會能夠沿向上嘅斜路爬升返去  嘅高度。
2018 年一條用樂高砌出嚟嘅過山車路軌；架列車一由最高個位衝咗落鈄之後，就唔會能夠獨力上返去最高個位，實要靠有條斜攞條鏈拉住佢上先會上得返去。
喺最基本上，現實世界嘅過山車路軌設計可以按能量嚟分做若干橛：
喺每一橛嘅開頭，架列車都要靠某啲方式嚟加速，而高嘅速度會令乘客有刺激嘅感覺－加速嘅做法可能係搵座𨋢丘用鏈拉架車上斜然後去到最高點俾架車自然噉向下衝，又或者係初頭嗰段路軌喺高度上低過架過山車嘅起點，所以架車一離站就開始向下衝加速；
架列車加速完會行駛若干距離，行到咁上下，架列車就會因為開始喪失能量而速度跌，而且會唔夠能量獨力噉上返去原先嗰個高度，所以實要有用鏈拉嘅段落或者第啲方式嚟向架車提供能量；
提供咗能量，就可能令架車上返去車站嗰個高度最後停低，又或者係再衝過（開新嘅一橛）都得。
工程師用上述嘅原理設計過山車，就實要計好多數，不過「用到嗰啲具體數值係幾多」就要睇過山車嘅種類：例如過山車最起碼可以按用料分做木過山車同鋼過山車兩種，顧名思義分別係指路軌用木造同路軌用鋼造嘅過山車；喺廿一世紀初，鋼同木都有好多唔同種，不過鋼都係硬淨過木好多嘅，能夠頂得順比較勁嘅力，所以鋼過山車路軌可以頂到嘅列車速度亦都高一截－响廿一世紀初，速度最高嘅鋼過山車閒閒哋可以去到成時速 150 km 咁快，有啲甚至仲超過時速 200 km －而相比之下，木過山車嘅速度就頂嗮櫳去到時速 120 km 左右。除咗噉，摩擦力都會受到材料影響，所以「一架列車衝咗咁多距離之後，大約有幾多 % 嘅能量會散失」都會受到材料等嘅因素影響－而呢個數值係設計過山車嘅工程師計數實要諗嘅一個數值。

G 力
内文：G 力
睇埋：慣性同重力
G 力（g-force）係指造成「有重量」嘅感覺嘅加速度，而 1 單位咁多嘅 G 力（1 G ）表示喺一般地球環境下人感覺到嘅重力加速度。G 力 係過山車設計上嘅重要一環，唔同方向同大細嘅 G 力 都會引起唔同嘅體驗，設計過山車嘅工程師實要有技巧噉運用 G 力嘅變化。
設計過山車嗰陣最常要考慮嘅 G 力有以下呢幾種。
打戙嘅 G 力係指（由乘客嘅角度睇）向上或者向下嘅 G 力：
正 G 力係指「由上而下」嘅 G 力－當一架列車向下衝去到最低點，下一刻要向前直去嗰陣，乘客同列車嘅慣性會令佢哋傾向繼續向下郁，但條路軌變平咗令到佢哋冇得繼續向下郁，於是乘客就會感受到一股向上嘅力（好似下圖嗰個淺綠色箭咀噉）；過山車設計上認為，有返咁上下勁嘅正 G 力（明顯大過 1 G）係可以令乘客有興奮嘅感覺嘅，但勁得滯嘅 G 力可以危害人命－一般嚟講，超過咗 5 G 咁勁嘅正 G 力經已可以令人暈低，而一過咗 10 G，冇著特別保護裝備嘅人就會死亡。下圖個深綠色箭咀係乘客同列車嘅重量。
負 G 力係指「由下而上」嘅 G 力－當一架有返咁上下動能嘅列車衝上斜，去到最高點嗰陣，乘客同列車嘅慣性會令佢哋傾向繼續向上郁，但條路軌變平或者開始向下斜令到佢哋冇得繼續向上郁，於是感受到一股向下嘅力（下圖班乘客仲舉高埋雙手），會或多或少噉有股「飄浮緊」嘅感覺；過山車設計上認為，負 G 力可以令乘客有無重感同興奮感，但亦有一定嘅危險性－一般嚟講，負 G 力大過 2 G 經已會出現流鼻血等嘅徵狀，大過 3 G 就會令個人視力模糊，而過咗 5 G 就有可能會冇咗對眼珠同死亡。
列車衝上斜，去到最高點列車衝上斜，去到最高點
打橫嘅 G 力會喺架列車掟彎嗰陣出現－想像家陣有架列車以快嘅速度向前衝，然後條路軌轉彎，架列車就要跟住轉，同時乘客同列車嘅慣性會令佢哋傾向繼續向前郁，但路軌方向變搞到佢哋焗住要跟住方向變，於是感受到一股打橫（向左或者右，視乎條路軌轉邊面）嘅力；一般嚟講，打橫嘅 G 力係過山車工程師想避免嘅嘢－經驗表明，打橫嘅 G 力勁過 0.2 G 經已會令乘客覺得頭暈甚至想嘔，而呢種體驗一般都唔係過山車想追求嘅興奮感；因為噉，喺過山車設計上，架車掟起彎上嚟（尤其係如果掟彎嗰陣速度會快）會用到傾斜轉彎（banked turn）嘅技術，意思即係條路軌會咬彎少少，等架列車以傾斜咗嘅姿勢嚟掟彎（好似下圖嗰個例子噉），令到一部份嘅打橫 G 力變成正 G 力，減低乘客頭暈唔舒服嘅危險。
傾斜轉彎傾斜轉彎
過山瑤古村

係中國廣東韶關嘅古村落，喺乳源乳城鎮雲門村近250省道同965鄉道嘅交界北邊。個村亦係廣東瑤族一行政村，屬下嘅過山瑤亦係中國四大瑤族支系之一。
個村佔地約50畝，跟住成條雲門山嘅峽谷嚟搞，全長約3.4km。村落高差約130m，成個古村包括咗赴瑤坪、大塘寨、石牛寨、桂坑寨、雲瑤崗、龍王寨等六個特色村寨，入面專門搞長鼓舞、竹杠舞、敲鼓、頂杠、吹牛角、唱山歌同服飾風情表演。入面重有瑤繡、瑤家美食、水磨豆腐豆漿、瑤族醫藥等土法同非遺展示啲嘢。
過山烏

過山烏 (Ophiophagus hannah)，又叫過山峰，正名眼鏡王蛇，係全世界最長嘅毒蛇。
過山車倒行

過山車倒行（英文：roller coaster inversion）係過山車元素嘅一種，指條路軌（同埋乘客）進入上下倒轉嘅狀態，跟住再返返去原本嘅狀態。
過底紙

過底紙，又叫做碳紙（碳式複寫紙嘅簡稱），係一張響上面寫字，會印埋落下面嘅紙，係文具一種。過底紙嘅一面黐咗一層乾嘅墨或者色水；一般用蠟黐實。過底紙夾響兩張紙（或文件）之間，喺面頭寫嘢嗰陣，筆尖產生嘅壓力壓咗過底紙嘅墨落去下底張紙度，上面寫乜下面就印乜。
今時今日，獨立一張嘅過底紙（圖）已經好少見。影印機已取代咗佢復印文件嘅功能，不過而家，「過底紙」變咗一式多份嘅文件、收據嘅一部分，好似買嘢畀錢用信用咭，印出嚟嘅一式多份嘅收據，上面嘅資料同個簽名就係靠紙背面嘅墨過落張底度。同過底紙唔同嘅地方就係層墨好厚，可以用好多次，過底文件層墨好薄，一次過。
有人用過底紙嚟實驗藝術，當畫紙咁用同埋裝飾信封。
過數

過數（粵拼：gwo3 sou3），又叫轉數，係一種將電子資金由一個人或者實體轉移到去另一個人或者實體嘅方法。過數可以發生喺一個銀行戶口到另一個銀行戶口之間，亦可以通過喺現金寫字樓度用現金過數。
跨國嘅過數叫匯錢或者匯款，通常涉及到唔同貨幣嘅兌換。
過捕

過捕（surplus kill）係獵食者有陣時會有嘅一種行為，指佢哋殺起獵物上嚟會零舍狼死，殺嘅數量多過佢哋需要食嘅數量。喺呢種情況下，佢哋通常會食走一啲殺咗嘅獵物，跟住儲起或者放棄淨低嘅肉。呢種行為喺浮游生物、豆娘若蟲、補食蟎、鼬、蜜獾、狼、虎鯨、赤狐、斑鬣狗、蜘蛛、棕熊、猞猁、貂、同家貓等獵食性動物上都觀察得到。
過敏原免疫療法

過敏原免疫療法（Allergen immunotherapy）係醫學範疇入面常見嘅脫敏方法，將小量過敏原打入身體，令身體逐漸建立對過敏原嘅免疫反應。
蘭吉星

蘭吉星（Ranjit Singh，1780年11月2號—1839年6月27號）係錫克帝國開國皇帝，1801年到1839年在位。
蘭吉星出生喺印度旁遮普地區，喺當時嘅政治動盪中崛起。佢積極參與地方政治，喺戰爭中展現出卓越嘅領導能力同軍事才華。佢成功地統一咗各個旁遮普地區嘅王國，重成為咗旁遮普地區嘅統治者。
蘭吉星喺統治期間，推行一系列政策同改革，加強咗旁遮普地區嘅軍事實力同經濟發展。佢嘅統治亦促進咗錫克教嘅興盛同發展，所以得到錫克教徒嘅支持同尊敬。
喺佢統治期間亦保持咗同鄰國嘅關係，同時同英國東印度公司就領土劃分、軍事合作、平等待遇、貿易關係同解決領土爭端幾方面簽訂咗《阿姆利則條約》，確保旁遮普地區相對穩定嘅局勢。
蘭吉星係印度歷史上嘅傑出人物，佢以佢嘅領導才能同統治成就而聞名。佢統一咗旁遮普地區，建立咗錫克王朝，並喺政治、軍事同經濟方面做出咗重要貢獻。佢嘅統治對於旁遮普地區同整個印度歷史嘅發展都具有深遠影響。
蘭埔路

蘭埔路（粵拼：laan4 bou3 lou6）係中國廣東省珠海市入面嘅其中一條馬路，喺香洲區入面，成條馬路好似個拉長咗嘅英文字母「T」字噉。西邊去到三臺石路；南邊去到九洲大道西；東邊去到迎賓南路嗰頭。

概要
由於呢條馬路好似個拉長咗嘅英文字母「T」字噉，所以呢度就分開介紹：
東西：全長2456米，闊13米，雙向2車道。
南北：全長390米，闊11米，2車道，北向南嘅單行線。
蘭卡斯特大學

蘭卡斯特大學（Lancaster University，正式嘅名係 Univeristy of Lancaster）係一間坐落喺英國蘭卡斯特市郊嘅學院制大學，1964年由皇家特許狀成立，係其中一間少數喺1960年代成立嘅英國大學。蘭卡斯特大學有非常好嘅學術聲譽，一直以嚟都喺英國大學排名中名列前茅，畢業生亦都擁有出眾嘅就業前景同升學前途。呢間大學擁有英國最優秀嘅環境科學系同埋國際知名嘅蘭開斯特大學商業管理學院（LUMS）。另外，呢間大學嘅物理系喺低溫物理、社會學系方面嘅教學同研究都係國際尖端。就喺2018年，蘭開斯特大學更加被 The Complete University Guild 評為全英國排名第九嘅高等學府。
蘭卡斯特大學重同杜倫大學、列斯大學、利物浦大學、曼徹斯特大學、紐卡素大學、錫菲大學同約克大學一齊成立咗N8研究聯盟。蘭卡斯特大學採用非獨立書院體系，由四個學院同埋九個非獨立書院組成，學院主要進行科研同埋教學，而非獨立書院主要就係安排校院入面嘅本科生、研究生、博士後研究人員同一啲大學嘅工作人員等等嘅生活，住宿同埋福利。
蘭坪

蘭坪係中國雲南怒江一個白族普米族自治縣，總面積4455平方公里，人口19萬。
蘭奴

蘭奴（粵拼：laan4 nou4，英文：Bernd Leno，1992年3月4號—）係個德國足球運動員，司職門將，而家效力緊英超球會阿仙奴。
蘭卡

蘭卡 (阿薩姆邦)（中文：兰卡 (阿萨姆邦)），印度嘅一個城鎮。
楞伽經（中文：楞伽經），大乘佛教嘅一部經典。
斯里蘭卡，南亞嘅一個島國。
斯里蘭卡島，斯里蘭卡嘅主島。
Lenka
蘭卡 (澳洲女歌手)，本姓「Kripac」。
蘭卡 (里馬夫斯卡索博塔區)（斯洛伐克文：Lenka (okres Rimavská Sobota)），斯洛伐克嘅一個村落。
臺灣一間知名甜品店，位於臺中市西屯區。
蘭卡瓜

蘭卡瓜（Rancagua）係智利城市，奧伊金斯將軍解放者大區首府，人口23萬。
德國聯邦銀行

德國聯邦銀行（Deutsche Bundesbank，又譯德意志聯邦銀行）係德國嘅中央銀行‎，1957年開業。
德國聯邦議院

德國聯邦議院（德文：Deutsche Bundestag，縮寫：BT）係德國聯邦嘅立法機構，駐地喺柏林。德國政治制度底下，聯邦議院係德國聯邦單一嘅「憲法指定機關」（Verfassungsorgan），由德國人直選產生。
議席總數唔少於598，其中299席經單選區簡單多數制選出，剩低議席經政黨名單比例代表制選出。2017年選出第19屆國會709位議員。最大黨係CDU/CSU，佔246席。卒之佢哋同佔153席嘅德國社會民主黨組閣（加埋399席過半數）。
德國國會大選結果走勢圖，以及每屆政府執政黨
1925年嘅帝國議會
德國藍點

德國藍點（Blaupunkt）又叫德國藍寶，係德國一間電子公司，1923年創辦，總部喺德國喜迪堪，早期有生產彩色電視機，依家主要賣車上音響設備。
德國電視一台

德國電視一台（德文：Das Erste，直譯為：第一）係德意志聯邦共和國嘅公共電視頻道，係德國公共廣播聯盟各成員電視台嘅共同體。
德國電視二台

德國電視二台（Zweites Deutsches Fernsehen，縮寫ZDF）係德國一個公共電視台，佢係歐洲最大嘅電視台之一。佢哋德國公共廣播聯盟同德國廣播電台係德國公共廣播嘅三個組成部分。
德國蘿蔔

德國蘿蔔（粵拼：dak1 gwok3 lo4 baak3；學名：Brassica rapa var. rapa），又叫德國大頭菜、苤藍（pei2 laam4），芥蘭頭 （gaai3 laan4*2 tau4) 係甘藍嘅其一兩年生草本植物嘅變種，原產黎凡特地區。

用途
德國蘿蔔嘅根同葉生食熟食都得。喺藥用方面，有補肝明目嘅功效。
德國足球代表隊

德國足球代表隊係代表德國嘅官方足球隊，由德國足球總會打理，會出席國際足球賽事好似世界盃同歐洲國家盃咁。
德國曾經四奪世界盃冠軍。
而家德國嘅波衫贊助商係Adidas。
心理學哲學

心理學哲學（英文：philosophy of psychology）係指心理學嘅科學哲學，思考「心理學係啲乜」嘅呢類問題。
心理戰

心理戰（英文：psychological warfare，PSYWAR）係指集中攻擊對手心理（尤其係想攻擊對方嘅士氣）嘅戰鬥方式。
例子可以睇吓騷擾式開火呢種軍事戰術。
心理治療

心理治療係通過心理學嘅專業方式去醫治心理病，改善病人心理健康，通常會由有相關資格嘅精神科醫生去進行。
心理建構

心理建構（英文：psychological construct）喺心理測量學上指一柞頗此之間相關、同樣體現緊某啲心理特性嘅行為，例如「答啱數學問題」同「答啱語言問題」都係智能嘅體現。
心理心裏有個謎

《心理心裏有個謎》係香港無綫電視製作嘅時裝電視劇。
心理成熟

心理成熟（psychological maturity）係一個有少少籠統嘅詞，一般可以指一個人識得點樣喺適當嘅時候做適當嘅行為，能夠理解社會嘅潛在法則。
心理干預

心理干預（英文：psychological intervention）喺應用心理學上泛指任何行動，做嚟目的係想改變啲人嘅行為或者認知嘅。

大類
睇埋：應用心理學
心理干預可以好簡單又可以好深入－
簡單嘅心理干預：例如有喺美國做嘅研究指，喺一啲情況下，用名詞嘅句子（同用動詞嘅句子比）比較能夠鼓勵人做出句句子講嘅行為，例如
It is important for me to be a voter（做一個投票者對我嚟講重要，當中 voter 係名詞）同
It is important for me to vote（投票對我嚟講重要，當中 vote 係動詞）比，
前者比較能夠提升啲人投票嘅意慾。喺呢個過程裏面，心理學家淨係改變咗啲文件上面嘅句子，可以算係好微細好簡單嘅心理干預。
深入嘅心理干預：例如想像輔導員長期噉同一個人做輔導，途中同個人多次見面。
... 呀噉。

第啲領域
輕推理論
遊戲設計
人機互動，電腦架生可以用嚟紀錄人嘅行為，亦都可以用嚟向用家提供實時嘅回輸作為心理干預；簡單例子想像家陣有班醫療工作者，佢哋想鼓勵人做多啲運動，可以整個流動應用程式，個程式曉定時定候叫用家做運動。
心理恐怖

心理恐怖（psychological horror）係恐怖故仔嘅一個子文類，特徵係集中用角色嘅心理同情緒狀態嚟嚇讀者觀眾。心理恐怖通常會講到一啲精神上唔穩定嘅角色，簡單嘅例子有心理變態嘅殺人狂，又興用大量因為心理因素而起嘅含糊性（例：「頭先主角見到嗰隻恐怖怪獸，佢到底真係存在定係只係主角嘅幻覺？」）嚟加強故仔嘅懸疑感同建造一股令人不安嘅氣氛。
強劍

《強劍》（英文：Devil's Disciples）係香港無綫電視製作嘅古裝電視劇，由黃宗澤、鄭嘉穎、廖碧兒、楊思琦同陳敏之領銜主演，監製劉家豪。
張麗瑾

張麗瑾（Kinko Cheung，1965年2月25號—）係香港商業電台第二台前DJ，1980年代尾嘅香港歌手。張麗瑾響香港出世同埋長大，鄉下喺廣東省江門市開平區; 佢最出名嘅歌係同鄭丹瑞合唱嘅《留給最愛的說話》。喺商業電台主持過電台節目《日本流行情報》，1986年至1988年同盧業瑂、楊振耀、黃鐵雄、劉煥君、陳輝虹主持晚間節目《月光光四人幫》，軟硬天師初入行都喺張麗瑾主持嘅節目《飛越癲狂院》客串過，1990年代離開電台後曾同倪震主持亞視節目《熱門週末派》，1991年張麗瑾離開香港娛樂圈，1993年佢同任職保險公司嘅男友黃永恒結婚，兩人有一仔一女。
強制性公積金

強制性公積金（英文：Mandatory Provident Fund），簡稱強積金（MPF），係香港一項退休保障政策。呢項政策喺1995年7月27號港英政府年代通過，2000年正式推行。政策規定香港絕大部份18至65歲嘅打工仔都需要儲退休金，由僱主同僱員一齊供錢，僱員要到65歲退休或者特殊原因先至攞得返錢。
強制遷徙

強制遷徙係一種非自願嘅遷徙，令一個人離開自己嘅家園。根據聯合國難民署，強制遷徙係：“因爲逼迫、鬥爭、普遍暴力、或者人權侵犯而流離失所”。
嚟自敘利亞同伊拉克嘅難民去希臘尋求庇護
南亞大海嘯令印尼國内唔少人民流離失所
自從歐洲難民危機爆發之後，強制遷徙嘅問題受到更多人關注，而唔同嘅國際同地區組織亦繼續研究解決辦法，同時嘗試避免問題惡化。同時，唔同組織亦有為容許呢啲政策嘅人繩之於法。截至2022年底，世界上有大約1億位被強制遷徙嘅人。
強制密碼變更

強制密碼變更係一種常見於網絡系統嘅安全措施。系統會要求用戶定期更改密碼，目的係為咗減低戶口被不法登入嘅機會。不過呢種方法嘅有效性不時被人質疑，因為唔少人為咗迎合呢個要求，反而會選擇一啲更加容易記（亦更加容易被破解）嘅密碼。
雖然係咁，好多機構都好遲先公開同意呢種做法嘅壞處。例如，微軟去到2019年，先至正式廢除呢個做法。
強制拍賣

強制拍賣，又叫強拍，強制售賣，指一楝樓大業主攞楝樓去拍賣，而唔理第啲業主（小業主）反對。

香港
喺香港，強制拍賣嘅法例，原意係處理同埋一啲業主失蹤或者住户為咗投機而唔肯搬走嘅個案。

2010年《土地（為重新發展而強制售賣）（指明較低百分比）公告》爭議
喺2010年1月12號香港行政會議，建議行政長官根據《土地（為重新發展而強制售賣）條例》第3條畀嘅權力，降低要向法庭申請成個地段拎去拍賣嘅要求到八成（原本係九成），之後就出咗《土地（為重新發展而強制售賣）（指明較低百分比）公告》嘅法律公告，呢個公告喺2010年3月17號得到香港立法會通過，2010年4月1號生效。
涂謹申喺2010年1月29號嘅立法會內務委員會會議上話，政府呢個公告唔係好妥，喺2003年傾嗰陣，立法會同政府嘅睇法唔一樣，內務委員會主席劉健儀，就建議成立個委員跟進呢件事。
強制檢測公告

強制檢測公告（英文：Compulsory Testing Notice）係香港特別行政區政府因應武漢肺炎香港疫情所採取嘅措施，政府有權強制符合特定條件嘅人進行武漢肺炎檢測。
由2021年4月30號發出嘅強制檢測公告開始，除咗抵港人士以外或者唔涉及變種病毒株嘅個案嘅需強制檢測人士之外，如果已經完成咗武漢肺炎疫苗接種，會被睇成遵從咗強制檢測公告嘅規定，唔使另外再做檢測。
由2021年9月8號開始，任何受強制檢測公告嘅人，一定要去到流動採樣站、社區檢測中心或者認可本地醫療檢測機構進行專業拭子採樣檢測。
張麗華

張麗華（559年—589年），係南北朝時代陳後主嘅貴妃。隋軍喺589年滅陳，俘虜咗陳後主，佢同埋孔貴嬪畀斬首。
強人

《強人》（英文：The Giants），係香港無綫電視一套電視劇，喺1978年5月1號到9月29號逢禮拜一到五19:05-20:00喺翡翠台首播，長110集，由李司棋、朱江、湘漪、黃允財、周潤發、陳美琪、劉丹、黃新、盧少慈、鄭有國、陳嘉儀主演，監製李沛權。主題曲《強人》由顧嘉煇作曲、編曲，黃霑填詞，羅文主唱。
錫林郭勒

錫林郭勒喺中國內蒙古，家下係盟，叫錫林郭勒盟。
錫爾赫特

錫爾赫特（孟加拉文：সিলেট）係孟加拉國東北部一城，亦係錫爾赫特專區嘅首府。2011年人口531,663。
錫特卡

錫特卡（英文：Sitka），係美國阿拉斯加州第五大城，住咗8千人。佢陸地面積7,434平方公里，全境面積12,461平方公里，係美國面積最大嘅城。
錫比烏

錫比烏（羅馬尼亞文：Sibiu；德文：Hermannstadt，赫爾曼施塔特；匈牙利文：Nagyszeben）係羅馬尼亞一座城，錫比烏縣嘅首府，位於外西凡尼亞南部，橫跨奧爾特河（Olt）嘅支流奇濱河（Cibin），人口有15萬。
當地大部份人口都係德意志民族同埋匈牙利人。但係喺1950年代至1990年期間，有大量嘅德裔居民移居去到德國。到咗今日，錫比烏只剩返大約2000名德裔居民，包括現任羅馬尼亞總統克勞斯·約翰尼斯。
錫爾赫特文

錫爾赫特文係印度-雅利安語支嘅一種語言，主要喺孟加拉國嘅錫爾赫特同埋印度阿薩姆邦、特里普拉邦一啲地方用。
錫爾特省

錫爾特省（土耳其文：Siirt ili）係土耳其嘅其中一個省，首府錫爾特。
錫米尤區

錫米尤區係坦桑尼亞嘅一個區，喺國土北部，首府巴里亞迪。
錫紙

錫紙係一稱將鋁壓到紙咁薄嘅架生，主要用嚟包食物。錫紙以前真係用錫做，後嚟改用平啲嘅鋁。
血管學

血管學（英文：Angiology），係一門醫學專科，主要研究心血管系統同淋巴系統，包括動脈、靜脈同淋巴管。
血癌

血癌（英文：Tumors of the hematopoietic and lymphoid tissues），涵蓋咗但係就唔等同於白血病，即係骨髓造血系統生癌，會製造出好多唔正常嘅白血球。
血的遊戲

《血的遊戲》（英文：No Retreat, No Surrender）係1986年首映嘅美國功夫電影，由元奎執導，尚格雲頓、寇特麥堅尼主演。
血漿

血漿（粵拼：hyut3 zoeng1）係血嘅液體成分，佔血液總體積55%，當中九成係水，重包括血漿蛋白、葡萄糖同其他成分。
血管

血管（粵拼：hyut3 gun2，英文：blood vessels，西班牙文：vasos sanguineos），係動物內嘅管，用來運血，往來心臟。用運輸方向嚟分可以分爲動脈、靜脈同微絲血管。
血管作動性腸多肽

血管作動性腸多肽係一種消化系統嘅肽類荷爾蒙，主要作用係放鬆消化系統平滑肌，擴張血管，降低血壓，促進醣原分解。
血祭軒轅亭

呢座亭之所以出名，係因為周文雍同陳鐵軍做緊中共地下黨員時，曾經喺呢度搞過英勇起義嘅地方。1928年2月6號兩位同時喺紅花崗被槍殺。嚿牌匾入面寫住嘅「血祭軒轅」四字係由董必武喺1957年寫出嚟。
血糖

血糖（英文：blood sugar / blood glucose）係指一隻動物嘅血入邊有幾高濃度嘅葡萄糖。
雲田郡

雲田郡（韓文：운전군／雲田郡 Unjŏn gun */?）係朝鮮民主主義人民共和國平安北道一郡。
雲登

雲登 (西澳洲)：西澳洲嘅村莊，1946年錄到過連續333日都係32℃嘅熱天紀錄。
雲登 (新南威爾士州)：新南威爾士州嘅村莊。
英國
雲登 (布里真德)：威爾士嘅村莊
美國
雲登 (維珍尼亞州)：維珍尼亞州嘅村莊
雲登希爾思：賓夕凡尼亞州嘅郡
紐西蘭
雲登 (南地大區)：紐西蘭南島南地大區嘅村

其它
雲登氏：多位。
雲登學院：澳洲悉尼嘅高校。
雲石

雲石，石一種。劈開兩邊，切面花紋，形如雲氣，千變萬化。原本係大理石一種，現亦指石灰石，有雲圖花紋就係。純白無紋嘅大理石，唔會叫雲石，只會叫大理石。
雲石質地夠硬，亦由於花紋獨特，時時用於屋宇之內。尤係地板。佢亦有用來做傢俬。
雲石來自水成岩，係地下水溶解石灰之類，一層層沉積，帶有不同雜質，形成奇特流紋，再經萬年重壓，形成岩石。所以佢係變質水成岩。
雲石由於主要成份，係碳酸鈣，故此石質好硬，但佢忌酸，酸水會溶解雲石。
雲端遊戲

雲端遊戲（cloud gaming）係網上遊戲嘅一種技術，用遙距嘅伺服器行遊戲程式，並且用串流媒體（streaming）傳去玩家部機嗰度。
雲石蛋糕

雲石蛋糕係切開後見到雲石紋理嘅蛋糕，當中深色嘅部份通常係朱古力，亦可用咖啡或者其他深色食材去整。呢隻蛋糕起源自德國。
雲端

雲端，又叫雲端運算或者雲端技術，係用互聯網將唔同電腦嘅儲存同各種功能集中響同一部伺服器度做。
雲紋單棘躄魚

雲紋單棘躄魚（學名：Chaunax penicillatus）係單棘躄魚科單棘躄魚屬嘅其中一個種。
雲紋棘茄魚

雲紋棘茄魚（學名：Halieutaea fumosa）係棘茄魚科棘茄魚屬嘅其中一個種。
安心亞

廖婧伶（英文：Amber An；1985年9月18號—），係臺灣女演員、模特兒、歌手。藝名安心亞，以藝名喺臺灣紅。佢喺臺中市出世，2008年入行。
安心偷食事件

安心偷食事件（簡稱：安心事件）係香港藝人黃心穎同許志安被揭發喺的士車廂內出現不當親密行為嘅舉動，呢件事件引起咗香港傳媒嘅廣泛報導。
香港《蘋果日報》2019年4月16號下晝喺網頁入面揭露有關黃心穎同許志安做咗一啲親密行為同消息，包括一段長約16分鐘嘅的士車廂影片。

許志安
事件曝光之後許志安喺同日夜晚七點舉行記者會，表示當晚因為多人食飯，過後因為醉酒而出現呢個舉動，又因為酒醉起色心而未有迴避，對呢件事感到極之後悔。佢亦宣佈暫停手頭所有工作。

黃心穎
香港有眼鏡舖因應「反對黃心穎浪潮」，用紙張遮住黃心穎喺賣con廣告中嘅肖像。
黃心穎喺事後打電話搵無綫電視助理總經理樂易玲，話好後悔自己嘅行為，喺第二日喺社交平台帳戶貼文講聲對唔住。佢認自己做咗一件非常錯誤同埋難以令人原諒嘅事，所以好羞愧同埋內疚，仲向所有受事件影響同埋受到傷害嘅人講聲對唔住。佢話犯咗咁嚴重嘅過錯，實在無辦法面對自己、屋企人、男朋友馬國明、朋友、公司同埋電視台同事。佢希望外界能畀所有受牽連嘅人一啲空間，仲承諾將認真反省自己嘅過失，亦會接受懲罰同埋承擔後果。之後黃心穎去咗美國，一路都無公開露面。

馬國明同佢屋企人
喺影片曝光當日下晝，無綫電視等等嘅傳媒到馬國明喺太古城嘅屋企樓下問佢阿媽，佢阿媽話唔知呢件事。傳媒俾佢阿媽睇番嗰段片之後，佢更加話呢個情節同埋畫面似做戲。之後馬國明喺佢阿媽訪訪下問打電話嚟，叫佢唔好答傳媒嘢。佢阿媽重話對黃心穎印象普通，重透露出門前仍然睇到個仔喺屋企睇波，話佢之後會開工。
事發之後第二日，馬國明按原定日程由屋企出嚟，去電視城拍戲嗰陣，被記者問到呢件事，佢話暫時無嘢講，但化妝之後就同記者交講詳情。佢之後喺電視城現身接受訪問時講，自己喺知道事件之後，好快就無嬲嘅感覺，又擔心再有其他人受傷害。佢知道女友黃心穎知錯，仲已經喺網上社交平台交代，但電視台擔心佢嘅情緒不穩而未有畀佢公開露面，所以佢希望外界可以俾空間等黃心穎休息。佢話佢自己就會如常專心做嘢，唔希望因為呢件事而影響拍戲嘅進度，亦唔會評論許志安同埋自己阿媽嘅回應。就傳媒喺事發當日到佢屋企外訪問佢嘅屋企人，馬國明話佢父母唔係娛樂圈嘅人，面對記者追問會唔知點算，希望記者們可以高抬貴手，以免令更多人受傷害，希望可以盡快平息風波。

無綫電視
無綫劇集《堅離地愛堅離地》原本打算安排喺2019年5月播，但因為黃心穎有份做主角，電視台決定暫時抽起唔播。
除咗《堅離地愛堅離地》之外，無綫劇集《牛下女高音》、《法證先鋒IV》、《丫鬟大聯盟》都由黃心穎做主角。其中《法》劇搵湯洛雯重拍佢嘅戲份，預計2020年頭播；《牛》劇本嚟安排重拍，但因演員檔期等因素唔成事，後來順延至2019年10月播映，冇明顯刪剪黃心穎戲份。《堅》順延至2019年12 月開播；《丫》就改喺海外翡翠台播映，香港唔播。
無綫劇集《愛·回家之開心速遞》主題曲本嚟係黃心穎主唱嘅《在心中》，電視台喺事件第二日（香港翡翠台播出嘅第558集起，海外版第562起）決定喺香港翡翠台改成純音樂版。
無綫旅遊節目《懿想得到》，黃心穎亦有份參與，電視台安排將涉及佢嘅部份刪走，再揾另一位藝員楊明到馬來西亞補拍。
無綫綜藝節目《我愛香港》重播第15集之後（油麻地對深水埗）之後腰斬，改重播《快樂聯盟》。

蘋果日報
香港《蘋果日報》網站同流動平台喺2019年4月10號改行強制登記制，冇登記就冇得睇，本嚟令讀者數量減少，但佢獨家爆咗呢單新聞後，同日夜晚《蘋果日報》宣佈登記用戶已經過咗220萬。

全城熱話
喺香港Google Trend 統計當中，搜尋「黃心穎」呢個詞語超過100萬次，超出同期發生嘅國際新聞聖母院火燭關鍵詞「巴黎聖母院」接近十倍。

的士佬收錢爆料
有消息講，爆料嘅蘋果日報畀咗拍片嘅的士佬150萬港紙，買起安心喺的士偷食嘅三條片。的士業議會主席熊永達就鬧呢個司機係害群之馬，覺得條片嘅當事人有權索償。

疑似陳煒錄音
事件曝光之後，網上流傳疑似藝人陳煒嘅錄音，話黃心穎拍《東坡家事》嗰陣，主動勾引同佢一齊做戲嘅藝人王浩信，並拖住佢隻手一齊行，仲講一早知道黃心穎係「Wet妹」，遲早同馬國明分手，肯同馬拍拖只係貪馬國明係傻更更。不過，陳煒唔認錄音嘅人係佢；王浩信就話因佢哋喺劇中做兩公婆，先至被同事誤會。

私隱問題爭議
因為相關片段喺的士車廂裏面嘅攝錄鏡頭拍攝，所以的士內嘅乘客私隱亦成為事件嘅熱議焦點。香港個人資料私隱專員公署回應傳媒問到嗰陣咁樣建議：
如果要喺的士裏面裝攝錄系統，一定要貼清晰嘅告示，司機亦應該及時口頭提示乘客，等乘客知道呢架的士裝咗攝錄系統同攝錄系統裝嘅位，同埋乘客可唔可以要求停止被影，等乘客可以揀係唔係搭嗰架的士。
安志杰

安志杰（英文：Andy On；1977年5月11號—）係一個香港電影男演員，佢響美國出世，2002年入行，原名Andy Tien，阿媽係臺灣歌手金燕。
安恆

安恆係荷蘭吉德蘭省嘅首府，人口大約15萬。
安徽

安徽（粵拼：on1 fai1；普通話拼音：Ānhuī，威式拼音：An-hui，贛語：Ngon1 Fi1），全名安徽省，簡稱皖（wun5），係中國一個內陸省，傳統上屬於華東，經濟上屬於中國中部。兼跨長江、淮河。家下省會係合肥。大清後期同中華民國時期嘅省會係安慶。

上古史
商朝（前16世紀 - 前11世紀）開國君主湯，曾經定過都響安徽北面亳州，當時安徽大部份居民並唔係華夏人，而是後來融入漢族嘅東夷。

先秦、漢、魏晉南北朝
戰國末期，前278年，楚國郢都（今湖北荊州）俾秦國攻佔，於是遷都壽春（今安徽壽縣）。前224年，楚國大將項燕俾秦國王翦60萬大軍擊敗，前223年，壽春陷落，楚國滅亡。前221年，秦國完成征服六國、統一天下嘅計劃。安徽大部分地區屬於九江郡（壽縣），北端屬於泗水郡同碭郡。秦末楚漢相爭，項羽響今安徽固鎮縣嘅垓下之戰中輸畀劉邦，自刎烏江（安徽和縣）。劉邦大漢國統一五嶺以北。
漢武帝時東甌國舉國搬去廬江郡（安徽西部嘅舒城地區）。大漢末年，壽春成為袁術基地。袁術後來自稱皇帝，但係無幾耐就病死，壽春歸屬曹操（亳州人，三國中魏國實際開創者曹丕嘅阿爸）。
五胡十六國期間，由4世紀開始幾百年間，幾支北方胡人響中國北方相繼建立政權，南方則一直保持住漢人嘅王朝。安徽北部成為南北方對峙嘅前線，戰火不斷。383年響北方嘅前秦同南方嘅東晉之間展開嘅淝水之戰就係其中比較重要嘅一戰。

隋唐之際
隋朝（581年-618年）統一中原。經過一輪混戰，大唐（618年-907年）建立政權，成個世紀都好和平。安史之亂中，安徽北部淮河地區遭受戰火蹂躪。唐末875年王仙芝、黃巢之亂，從河南經安徽和縣渡長江入皖南，到福建、廣東，後經安徽攻長安，天下大亂，藩鎮割據，冇耐唐朝滅亡。

宋金元
北宋末期，北方金國崛起。1127年以後，安徽北部淮河再次變成南北對峙嘅前綫：北金同南宋。1161年金海陵王完顏亮出兵伐宋，響今安徽馬鞍山採石之戰輸咗。1234年，金亡於蒙古國之下。1276年，蒙古人攻佔大宋京城杭州。安徽全境歸元朝。

明
1368年，洪武皇帝（朱元璋）響南京建立大明，將蒙古人趕到塞外。由於定都南京嘅關係，成個江蘇同安徽都歸南京管理，叫「南直隸」。呢個區域跨長江同淮河南北，首次將經濟同文化差異好大嘅地區，包括今安徽北部洪武皇帝洪水頻繁嘅家鄉鳳陽，今安徽南部多山嘅徽州，同今江蘇南部以富裕著稱嘅太湖流域，都劃做一個行政區。
洪武皇帝定鳳陽為中都，佢諗過搬首都過去，後來被迫放棄，只係起咗陵墓同一部分城墻。明代在安徽境內共有7府，其中4個響長江以南：徽州府、寧國府（宣城）、太平府（當塗）、池州府；兩個響長江北岸：安慶府、廬州府（合肥）；而整個淮河流域只有1個府：鳳陽府。長江南岸嘅小縣城蕪湖，響明代發展成新興工商業中心。1635年，明末民變領袖李自成嘅軍隊攻陷鳳陽，掘明皇室祖墳，一把火燒咗朱元璋曾經出家嘅皇覺寺。
安徽北部淮南市嘅主要街道

清
1645年，大清八旗兵攻入南京，將南直隸改做江南省。
康熙六年（1667年），又將江南省分為江蘇省同安徽省。安徽省會設係安慶，省名拎安慶府個安同徽州府個徽夾成，駐有安徽巡撫以及安徽按察使，至於管理安徽民政嘅江南左布政使就長期寄駐江寧府（南京）。安徽因安徽境內古時有皖國同埋境內有皖山、皖河，所以亦都叫「皖」。
乾隆二十五年（1760年），江南左布政使亦搬埋嚟安慶。省界同家下比差無幾。
晚清，太平天國定都南京，安徽南部係佢主要糧食同軍事基地，曾國藩嘅湘軍同陳玉成嘅太平軍處於拉鋸，安徽南部十室九空，經濟文化大受打擊，今日當地人口主要係戰後河南、湖北搬嚟，文化習俗改變好大，並從此退出富裕地區行列。同時期，捻軍亦發源於土匪橫行嘅安徽北部。李鴻章喺合肥附近招募淮軍赴江浙作戰。太平天國之後，淮軍變成清朝重要軍力。

民國同共和國
中華民國成立之後，1912年津浦鐵路通車，蚌埠興起。1912年柏文蔚督皖。1913年倪嗣衝督皖。1920年張文生督皖。1922年馬聯甲督皖。1923年陳調元督皖。1924年姜登選督皖。1925年孫傳芳督皖。1926年國民革命軍北伐佔領安徽。1937年全面抗戰爆發。安徽成為日本人、汪精衛政權、國軍同中國共產黨嘅新四軍勢力交錯嘅地方。1940年響安徽發生國共衝突皖南事變。1946年日本投降後，民國政府將安徽省會由安慶搬到合肥。1948年到1949年，安徽係國共內戰期間淮海戰役嘅主戰場。
1949年中華人民共和國成立後，安徽一度以長江為界分為皖北同皖南2個行政公署（省級）。1952年又重新合併。省界有小幅調整：徽州嘅婺源縣劃歸江西，盱眙縣同泗洪縣劃歸江蘇，作為交換，江蘇徐州嘅蕭縣同碭山縣劃畀安徽。咁天長就成為伸入江蘇境內一鍥。

經濟
安徽省國內生產總值（2004年）為3972億元，居全國第14位。人均國內生產總值6455元，排名第26位。城市人均可支配收入7156元，居全國第25位。農村人均收入2127元，居全國第22位。

人口
安徽省人口總數為6410萬人，居全國第8位。人口密度為455人／平方千米。

文化和旅游
全省共有2處世界遺產、10處國家重點風景名勝區、4座國家歷史文化名城、10座省級歷史文化名城、4座中國歷史文化名村、56處全國重點文物保護單位、451處省級文物保護單位。
世界遺產：黃山、皖南古村落—西遞同宏村
國家重點風景名勝區：黃山、九華山、天柱山、琅琊山、齊雲山、採石、巢湖、花山謎窟—漸江、太極洞、花亭湖
國家歷史文化名城：歙縣、壽縣、亳州、安慶
省級歷史文化名城：桐城、黟縣、鳳陽、績溪、潛山、渦陽、蒙城、宣州、和縣、貴池
中國歷史文化名村：黟縣西遞鎮西遞村、黟縣宏村鎮宏村、歙縣徽城鎮漁梁村、旌德縣白地鎮江村
黃梅戲

基督教
1950年代，安徽省基督教有廿幾個教派，信徒共5萬人。其中中華內地會17000 幾人，集中喺阜陽一帶；長老會信徒15000人，中心喺懷遠、宿州同壽縣；其他人數在1000人以上嘅教派重有聖公會、基督會、美南浸信會同基督復臨安息日會。蕪湖曾經係多個教派嘅公共宣教區。文革以後嘅1987年，安徽省嘅基督教信徒猛增到45萬人。現在安徽嘅基督徒人數大概有200萬。北部嘅淮河流域分布最為集中。並且喺省會合肥開辦咗2年制嘅安徽神學院。

天主教
安徽省嘅天主教幾乎冇發展，人數仍然保持喺6萬人嘅規模。主要分布喺北部原來嘅蚌埠教區。

佛教
位於青陽縣嘅九華山係中國4大佛教名山之一，山上寺廟林立，係地藏菩薩道場。

伊斯蘭教
為本省嘅回族所信仰，主要分布在北部淮河流域。
安徽皖通高速公路

安徽皖通高速公路股份有限公司（簡稱安徽皖通高速公路股份、安徽皖通高速公路、安徽皖通，英文：Anhui Expressway Company Limited，港交所：00995、上交所：600012）係中華人民共和國一公司，公司主要業務係喺安徽經營、持有同埋開發高速公路項目，包括合寧高速公路、205國道、連霍公路、寧淮高速公路天長段、高界高速公路等。董事長係周仁強，總裁係李俊傑。總部喺合肥望江西路520號。
公司喺1996年由安徽省高速公路控股集團有限公司（佔31.27%，為主要股東）同埋招商局華建公路投資有限公司（佔20.92%，為次要股東）創立，而公司股份自1996年11月13號同埋2003年1月7號分別喺香港交易所同埋上海證券交易所上市。
徐鳴翔

徐鳴翔，香港親中派政治人，香港再出發大聯盟發起人之一。
徐鴻志

徐鴻志（1937年1月4號—2018年1月28號）係中華民國政治人物，為第九任及第十任台灣桃園縣縣長，接替許信良。徐鴻志亦係其中嘅兩位（另一名為第一、二屆縣長徐崇德）能夠做完八年任期嘅桃園縣縣長之一。
早年曾擔任文昌國中、八德國中教師，首任桃園市長鄭文燦係其中一位學生。
縣長任內將桃園神社完整保留而冇改建，成為全台唯一留存至今嘅神社。
徐階

徐階（粵拼：ceoi4 gaai1，1503年—1583年），字子升，號少湖，一號存齋，直隸松江府華亭縣（而家嘅上海市松江區）人，係明代政治人、文學家同思想家，官至內閣首輔、吏部尚書、建極殿大學士。
徐錫漢

徐錫漢，香港親中派政治人物兼醫學及衞生服務界人士。

選舉經歷
喺2021年9月，佢成為香港特别行政區選舉委員會醫學及衞生服務界委員。之後佢喺李家超無提政綱嘅情況下，有份提名李家超參與2022年香港行政長官選舉。
徐頴堃

徐頴堃（Erica Chui，1987年6月4號—）係香港女藝人，加拿大唐人，2011年溫哥華華裔小姐競選冠軍，之後做過香港有線電視節目主持。佢係香港藝人徐少強同嚴慧明亞女、米雪侄女。
徑口

徑口係香港新界沙田區一個區，分做上徑口同下徑口兩條村，而家係大圍區一部份。
舊時徑口自己獨立成區，係瀝源九約其中一個，叫徑口約，範圍重包埋隔籬嘅顯田。
徑口舊時係沙田去九龍嘅路徑嘅路口，所以就叫「徑口」。
顯徑邨個名就係由顯田同徑口嚟。
得其利是

得其利是（Tugaris）係瑞士鐘錶廠商兼嘜頭，流行於1960年代至1980年代初，當今留存嘅當古董錶賣。

香港
得其利是曾冠名做無綫電視嘅節目，叫得其利是劇場。
徐錦輝

徐錦輝係香港親中派政治人物，曾經做過香港中國回教協會主席(第七屆)。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
徐雲麗

徐雲麗（簡化字：徐云丽，1987年8月2號—）係中華人民共和國女子排球員。
維基同享有多媒體嘅嘢：Xu Yunli
徐順全

徐順全（Chee Soon Juan，1962年—）係星加坡政治人、新加坡民主黨秘書長，以多次向新加坡執政黨人民行動黨作出反抗同批評為知名。

簡歷
徐順全喺1990年得到哲學博士之後，入咗新加坡國立大學教書。
1992年徐順全得到新加坡民主黨創黨人詹時中介紹入黨。1993年徐順全被指濫用大學研究基金被新加坡國立大學開除之後，徐順全隨即進行絕食抗議。詹時中同徐順全喺事件上意見不合，引致黨內分歧，民主黨中委最終支持徐順全。其後詹時中去咗新加坡報業俱樂部批評徐順全同埋民主黨中委，民主黨中委唯有選擇開除佢黨籍。詹時中事後對外話自己係俾徐順全逼走。事隔廿幾年後呢單嘢都繼續俾反對徐順全嘅人提起，而徐順全仍然未能同詹時中和解。
詹時中落馬之後徐順全喺黨內上位，佢喺臨到1997年大選之前轉投新加坡人民黨。
徐順全加入新加坡民主黨之後，長年參選新加坡唔同嘅選舉，但都未能獲勝，1997年新加坡民主黨輸嗮國會議席之後都冇贏過一個國會議席。不過，去到2020年新加坡大選嗰陣，佢就出戰武吉巴督單選區，獲得45.2%得票，以2,712票之差輸咗畀人民行動黨角逐連任嘅穆仁理。呢次算係徐順全咁多次選舉以嚟表現最好嘅一次。

政治立場
作為新加坡反對派主要人物之一，徐順全致力推動新加坡民主化。徐順全喺2014年11月接受香港南華早報訪問嘅時候，就話香港同新加坡同樣需要民主化，先可以減輕貧富懸殊，收入不均等社會問題。
徐順全早年嘅政治作風都被視為激進派，甚至因為言論惹上官非，因為無法賠償而宣告破產，2006年同2011年都冇辦法參加大選。2012年徐順全至籌到錢打甩破產令。由2015年新加坡大選起，佢開始塑造偏向溫和嘅新形象。
另外，佢亦不時批評人民行動黨嘅部長自視過高，領取優厚薪金，但就唔願意實施最低工資等有利民生嘅政策。例如喺武漢肺炎疫情期間，佢就喺社交媒體批評新加坡貿易和工業部部長陳振聲話香港人無腦嘅言論，而陳振聲反對新加坡全民戴口罩，反過來新加坡一度成為全東南亞最多武漢肺炎確診個案嘅國家。
鏟車

鏟車係運貨時用到嘅一種車，將啲貨堆上去卡板，鏟車就可以鏟起搬走。
鏡中鏡

鏡中鏡，曲一首，翻自德文原名Spiegel im Spiegel，亞福帕特一九七八年所寫。首佢以佢自創鐘鳴作曲法寫出來，以簡單和弦同單音構成。鋼琴扮鐘鳴，彈出單音，間以小提琴和弦合奏。曲約十分鐘左右，寧靜有如聽鐘擺，甚為簡約。及亦後亦有改為第種樂器，如大提琴、單簧管咁。有唔少地方引做配樂。
亞福帕特為愛沙尼亞人。寫曲時，該國仍受未擺脫蘇聯。寫完無耐佢就去咗柏林。
此曲叫鏡中鏡，喻兩鏡平行，來來回回，無止反射，鏡中有鏡。
曲為F大調，為六拍四。
鏑木享

鏑木享（1976年4月18號—）係日本足球員，司職前鋒，效力過FC東京，新潟天鵝，及松本山雅。
鏟

鏟（英文：Shovel），係種架撐，由一條長柄連住下低嘅鏟頭，用途係挖起或者剷起啲嘢，譬如挖泥、剷雪。
鏑嘅同位素

鏑嘅同位素入面，有6個係穩定嘅。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
鏞記

鏞記，全名鏞記酒家，係香港一間酒樓，最出名賣燒鵝，舖址響中環威靈頓街32—40號成棟，無開過分號。自2009年起，連3年獲米芝蓮一星好評。只係2012年改列一般推介。2013年後，冇收錄。
鏗鏘集

《鏗鏘集》（英文：Hong Kong Connection，1996年前英文名係The Common Sense）係香港電台電視部製作嘅每週新聞紀錄片電視節目，內容圍繞香港政治、經濟、教育、社會民生、弱勢社群、環保、中國現況、國際視野等等，議題廣泛。節目模式同後嚟無綫電視嘅《新聞透視》、《星期×檔案》系列同埋Now TV嘅《經緯線》相似。節目响1978年3月5日首播，首集名爲《金飯碗》，係香港最長壽嘅新聞紀錄片電視節目，過去多年曾經得到多個國際新聞、傳媒等獎項。

歷史
曾經爲《鏗鏘集》擔任旁述嘅有李學儒、殷巧兒、劉家傑、陳志雲、陳耀華、張炳強、鍾子綸、張國良、韋以莊、李慧妍、鄧藹霖、林武山、潘福炎、王永祥、黃麗娟、許金峰、葉冠霖、周萬聰、蘇敬恆等等，而家嘅旁述就係衛立言。

節目演變
《鏗鏘集》開播初期，主要有戲劇等成份，亦曾經拍攝藝人MV，其後節目經過多次改革，逐漸演變爲紀錄片同幕後解說相結合嘅時事節目。
《鏗鏘集》曾經喺1990年11月至1996年5月期間唔定時推出《鏗鏘集·兒童系列》，內容主要圍繞香港本地兒童成長。
《鏗鏘集》自開播以嚟，從來冇安排喺麗的電視第一台（後改名亞洲電視中文台／黃金台／本港台）播映；但1986年底至1992年底期間，亞洲電視英文台／鑽石台（1989年2月改名「國際台」）曾經偶然播放過節目嘅英文版Hong Kong Connection，並以每週一次播放（1993年7月起改由無綫明珠台播放直至2017年9月停播，2018年8月改由奇妙電視旗下嘅香港國際財經台播放）。
2017年1月9日至2017年3月31日，港台電視推出60集節目《時代的記錄—鏗鏘集》，由李家文、高芳婷主持，節目由《鏗鏘集》三十幾年，過千個故事當中，嘗試梳理出香港城市脈搏嘅起伏高低，以專題形式同觀眾回顧香港歷史。
2019年7月29號，《鏗鏘集》播出節目《721 元朗黑夜》，介紹元朗襲擊事件嘅事發經過。節目按時序重組當晚從現場拍攝嘅唔同片段，訪問當事人，質問警方點解喺當時失蹤。就喺影片獲得網民嘅讃好，喺YouTube同Facebook上獲得300多萬點擊量時，消息指無綫會抽起下星期嘅節目。不過，節目組之後喺Facebook專頁回應市民嘅憂慮，澄清原星期一時段會一連四星期播放《鏗鏘說》，新一期《鏗鏘集》改爲星期三晚7點半喺港台電視31、31A播出。
《鏗鏘集》因爲涉及敏感嘅時事題材，成日畀中國大陸封殺，當喺無綫電視翡翠台直播時，廣東有線會用預先錄製節目覆蓋部份或者全部內容。但中國大陸人能夠喺香港電台嘅官網上睇到鏗鏘集嘅全部內容。鑑於通訊局喺2020年3月4號宣佈撤銷商營免費電視台播放港台節目規定，無綫電視第二日開始即刻抽起所有港台節目而改播其他節目，《鏗鏘集》自此唔再喺無綫電視播出。

片頭變遷
1989年以前，《鏗鏘集》節目並無開頭動畫，淨係用標題說明，但每集廣告過場則有動畫提示。1989年以後，《鏗鏘集》就啟用開頭動畫。歷年嚟開頭動畫有唔同改革，但保留「透明波擊打標題立體字並發出響聲」嘅經典動畫。

編導查車牌報道元朗襲擊事件被捕
編導蔡玉玲喺2020年11月3號晚上10點幾獲准保釋
2020年11月10號，編導蔡玉玲涉製作元朗 7.21 專題時以車牌查冊，作出虛假陳述被捕同埋起訴，喺粉嶺裁判法院提堂。港台工會、記協以同埋多名區議員到場聲援。
2021年1月14號，蔡玉玲提堂，香港電台節目製作人員工會成員等約10人到場聲援。
2020年11月3號，警方拘捕《鏗鏘集》編導蔡玉玲，被指製作元朗721事件週年追蹤節目《721誰主真相》期間查閱車主資料時涉嫌虛假陳述，取得有關車主嘅個人資料後用喺唔符合聲明所指用途，違反《道路交通條例》第111（3）條，暫控兩項「爲取得道路交通條例下嘅證明書而作出虛假陳述」罪。新界北總區重案組警員到其位响美孚清麗苑嘅住所搜查，之後將佢帶返大埔警署，到同日晚上10點幾獲准保釋，案件喺11月10號喺粉嶺裁判法院提堂。蔡玉玲離開警署時表示拘捕記者事件恐怕讓公眾擔心警方係否藉此打壓新聞自由，甚至會會否爲新聞工作者帶嚟寒蟬效應，不利香港或港人。但同時呼籲同業繼續「信守價值，無畏無懼無私」。
事件亦震動新聞界。香港記者協會、香港電台節目製作人員工會等8間傳媒工會組織發聲明，嚴正要求警方交代，並且對警方橫蠻無理同埋荒誕嘅行動表示極度震驚同埋憤怒。廣播處長梁家榮形容今次事件確係少有，關注會唔會出現寒蟬效應，認爲成個新聞界應該認真看待事件。民主黨立法會議員林卓廷批評警方拘捕追查真相嘅記者，但就唔拉7．21事件當日好多個仍然在逃嘅白衣人，認爲非常荒謬。
美國國務院首席副發言人布朗喺美國駐港澳總領事館嘅facebook專頁發帖，表示對事件深表關注帖，表示中國共產黨同埋佢哋喺香港嘅代理人必須停止衝擊新聞自由。
警方話接獲市民投訴，指有人喺電視節目中公開報道車主相關資料，懷疑侵犯個人私隱。調查後拘捕一名37歲女子，涉响2020年5至6月，透過運輸署「車輛登記細節證明書」網上系統，取得相關車主嘅個人資料。而根據查閱車牌網上系統，申請資料時需要喺「進行法律程序」、「買賣車輛」同埋「其他有關交通同埋運輸嘅事宜」選項中選擇一項，但冇一項同新聞工作相關。而因反修例運動期間，有警員車牌被「起底」後，網民發現原本申請用途「其他，請註明」一項，改爲現時嘅「其他有關交通同埋運輸嘅事宜」。

收視
《鏗鏘集》綜合經香港電台網站、流動程式、香港電台YouTube頻道同埋Facebook專頁統計，响2020年3月14日經Facebook專頁發布「十大最多瀏覽人次集數」，當中最高收視嘅「721元朗黑夜」瀏覽次數超過840萬次。
鏡

鏡（粵拼：geng3）係反射光嘅架生，表面光滑， 多數用玻璃造。
鏑木豪

鏑木豪（1977年8月26號—）係日本足球員，司職守門員，效力過橫濱水手，磐田山葉，FC東京，神戶勝利船，福岡黃蜂，及水戶蜀葵。
金工

金工（英文：Metalworking），又叫金屬加工，係一門工藝，專門將金屬物料加工整成零件或者結構，細到整首飾，大到整船，都涉及到金工技術。
金巴

港珠澳大橋穿梭巴士（中文：港珠澳大橋穿梭巴士），因車隊車身油上香檳色而得到「金巴」嘅暱稱。
金巴利汁

金巴利汁，又叫金巴利醬，係用金啤梨整嘅醬汁，通常用嚟點火雞。
金巴利道

金巴利道（英文：Kimberley Road），係香港九龍尖沙嘴嘅一條馬路，由彌敦道開始，去到柯士甸路。
金巴崙長老會耀道中學

金巴崙長老會耀道中學（英文：Cumberland Presbyterian Church Yao Dao Secondary School）係香港新界元朗一間津貼中學，位於康業街28號，2005年由金巴崙長老會創辦。
呢篇金巴崙長老會耀道中學係關於香港教育（包括學校）有關嘅楔位文章。你可以透過編輯或修訂增加佢嘅內容。
金巴倫道

金巴倫道（英文：Cumberland Road），係香港九龍九龍塘嘅一條馬路，由律倫街開始，去到界限街。
金巴利街

金巴利街（英文：Kimberley Street），係香港九龍尖沙嘴嘅一條馬路，由天文臺道開始，去到加拿分道。
條街有唔少韓國人住，開咗唔少韓國雜貨舖同食肆，所以又叫做韓國街。
諸朋好友

《諸朋好友》（英文：Bong Bong Amigo）係香港電視廣播有限公司嘅訪談節目，由崔建邦、張秀文（第一輯第1-10集）、陳凱琳（第一輯第11-17集）、麥美恩（第二輯）做主持，會請節目主持崔建邦嘅老友上去一齊傾計。
節目有兩輯：第一輯喺2020年11月1號到12月20號香港時間逢禮拜日22:30到23:00喺翡翠台播；之後2021年4月10號到5月1號逢禮拜六23:30到00:00播；再由5月9號開始恢復逢禮拜日22:30到23:00播，播到6月13號。第二輯喺2022年2月27號到4月17號逢禮拜日22:30到23:00播，最後一集6月18號禮拜六22:00到22:30播。

節目調動
2021年6月6號：由於20:35-23:05播《好聲好戲首屆畢業作品：侏羅紀世界》，所以停播一次。
諸聖中學

聖公會諸聖中學（All Saints' Middle School），簡稱諸聖中學，係香港九龍一間中學，嚮旺角豉油街15號，而家校長係許華英（署任）。
聖公會諸聖中學附設於香港聖公會教堂－聖公會諸聖旺角堂。
諸聖日

諸聖日，又叫諸聖節，係基督教節日，天主教同聖公會都將佢定喺每年11月1號，東正教就將佢定喺五旬節後頭一個禮拜日。
諸聖節喺7世紀先開始有，本來喺5月13號，18世紀先至搬去11月1號。
諸葛亮

諸葛亮（粵拼：zyu1 got3 loeng6；181年—234年），字孔明（hung2 ming4），三國時期蜀漢重臣，中國史上出名嘅政治人同軍事家，亦係中國傳統文化中忠臣同埋智者嘅代表。佢早年有外號叫臥龍（ngo6 lung4）或伏龍（fuk6 lung4）。
諸葛亮早年隱居，劉備請佢出山幫佢打江山，之後劉備喺四川建立季漢，諸葛亮做咗丞相。佢喺北伐曹魏嗰陣病死，終年54歲，死後謚號忠武。

生平
諸葛亮有兩個家姐，一個阿哥（諸葛謹）。佢祖先叫諸葛豐，喺漢元帝時期做司隸校尉。光和六年（183年），阿媽章氏早死。中平五年（188年），老豆諸葛珪早死，所以由阿叔諸葛玄照顧。由於佢阿叔同荊州刺史劉表係朋友，所以劉表收留佢哋。諸葛玄對諸葛亮講好多黨錮人物嘅事蹟，令諸葛亮知道嗰啲污衊別人嘅人通常都係國賊，相反嗰啲大逆罪名嘅人就係忠臣。諸葛玄死咗之後，諸葛亮喺南陽郡耕讀，鍾意唱《梁父吟》。成日將自己同管仲、樂毅比較，嗰時有啲人唔同意。淨係得朋友徐庶、崔州平信佢。
後來佢同司馬徽、龐德公，黃承彥做朋友。黃承彥重問佢：「聽講你未娶老婆；我有個醜女兒，黃頭髮、黑皮膚，而且才華重配得上你。」後來黃承彥成為咗佢外父。建安六年（201年），劉備搵司馬徽，司馬徽對佢講「一個讀者人見識普通，又邊會識得時勢事務？識得時勢事務嘅人先稱得上英俊豪傑。係呢到淨係得臥龍（諸葛亮）同鳳雛。」

相關作品
西晉陳壽撰《諸葛亮集》二十四篇，十萬四千幾字。
明王士騎撰《武侯全書》
清張澍撰《諸葛忠武侯文集》
《悼周瑜》（《三國演義》所傳）
《後出師表》（《後出師表》懷疑係後人偽作，陶元珍著魏晉史叢考嘅第一篇《世傳諸葛亮後出師表辨證》（全文）考證。）
《馬前課》（預言書）
諸暨

諸暨係中國浙江紹興一個縣級市，總面積2311平方公里，人口105萬。
諸民誼

諸民誼（1884年1月17號—1946年8月23號）係大清及中華民國人，係武術、革命人士，曾反清，歷任中國國民黨委員，同中華民國要職。第二次世界大戰時，幫汪精衞另起中華民國南京政府，親侵華嘅日本，同中華民國重慶政府作對，戰後因叛國而處死。

廣東大學
國立廣東大學，時稱廣大。鄒魯係首任校長，其下人稱鄒魯派。鄒在任其間，諸民誼係敎務長，所以同鄒魯派關係唔錯。之後陳公博接任，排除鄒魯派，又對付民權社學生，開夜班專修館，結果校內學抵制，一致告假，陳氏不得志而去。
廣州政府委任諸民誼接任。佢一上任就換走陳公博嘅人，重用鄒魯派。就算畀人查辦嘅會計主任趙靜山，都畀佢復職。咁就畀新派學生抗議。嗰陣，走咗嘅陳公博，寫信畀廣州政府主席汪精衞，篤佢背脊。汪氏去佢屋企，鬧佢一鑊。諸氏叫趙氏自行辭職。
陳公博係青年部長，四處拉攏人，搞學生會，爲青年部效力。民權社同市敎職員識破，趁開會嗰陣鬧事，結果搞唔成。諸氏知而不問，民權社派大出風頭。新學生派就勁嫉忌，故意挑剔諸氏。陳公博又周圍排斥諸民誼。諸民誼怕做咗共派眾矢之的，做咗幾個月校長後，喺一九二六年三月卅一號辭職。政府挽留，但新學生派話，諸民誼一日不去，一日不肯相安無事。